
Kiskorúak sérelmére elkövetett nemi erkölcs elleni bűncselekmények, különös tekintettel a tiltott pornográf felvételre és a pedofíliára

A témám a kiskorúak sérelmére elkövetett nemi erkölcs elleni bűncselekmények, különös tekintettel a tiltott pornográf felvételre és a pedofíliára. A témámnak a célja, hogy bemutassam a dolgozatban szerepelt bűncselekményeket példákon keresztül, nagy hangsúlyt fektetve a pedofíliára, amit ugyan a magyar a hazai jog nem szabályoz, de jelenségként nálunk is megtalálható. Olyan alapvető emberi jogokat sértenek ezek a bűncselekmények, aminek megőrzése és védelme minden embert megillet, kiváltképpen a gyermekeket, azaz sérti a nemi élet szabadságát és a gyermekek esetében a nemi fejlődésnek a tisztaságát. A dolgozatban ismeretek néhány gyermeki jogot, amely a véleményem szerint a legfontosabbak, és amelyek a témámhoz köthetőek. A dolgozat szerkezetét tekintve, három részre osztható, az első részében kifejtem azokat a bűncselekményeket, aminek ismertetését indokoltnak gondolom, tehát az erőszakos közösülést, a szemérem elleni erőszakot, a megrontást és a vérfertőzést. Az alábbi bűncselekmények esetén ismertetem a védett jogi tárgyat, a sértetti pozíciót, az elkövetői magatartást és egy jogesettel zárva, hogy érthetőbbé illetőleg megismerhetőbbé tegyem az említett bűncselekményeket, és nem utolsó sorban ismertetem a bűncselekményekhez kapcsolódóan az áldozati oldalt kicsit részletesebben. A másik részben kiemeltem a tiltott pornográf felvétellel visszaélést, hiszen véleményem szerint, a mai modern világban az internet bárhol, bármikor való hozzáférhetőségét tekintve az egyik legnagyobb veszélyt jelentik a kiskorúakra, ezért ennek tükrében az elkövetői magatartást vizsgáltam és elemeztem különösképpen. Ismertetem a gyermekpornográf és a pornográf felvétel közötti különbségeket és említem, a szabad testkultúra anyag tartalmát. A harmadik részben, pedig a pedofíliát, mint erkölcs elleni bűncselekményt emelem ki, elemzem az elkövetői magatartásokat, az áldozati oldalt és ezek viszonyát egymáshoz. Vizsgáltam, az internet és a pedofília összefüggéseit esetleges kapcsolódási pontjait. Továbbá azt, hogy mennyire ültethető át a pedofíl magatartás más nemi erkölcs elleni bűncselekményekre. Az új Btk. vonatkozó rendelkezéseit is a téma kidolgozásánál figyelembe vettem. Végezetül pedig a dolgozatot egy- egy megoldási javaslattal, illetve észrevételekkel zárom.



